KURZUS: Közlekedés-gazdaságtan II.

MODUL: Gazdasági elemzések információbázisa

1. lecke: Gazdálkodási tevékenység nyilvántartása

|  | Tanulási útmutató
| A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 114-124. oldalhoz tartozó tananyagot.
| Ebben a leckében megismerkedik a számviteli rendszer területeivel, alapelemeivel, a vállalati vagyon összetevőivel, eszközök formáival és a különböző forrásokkal. Tanulmányozza a könyvviteli mérleg és eredmény-kimutatás tartalmi és formai jellemzőit, a leltár és a bizonylat fogalmát. Ismerje meg a leckéhez tartozó fogalmak, összefüggések jelentését, és tudja értelmezni, megfogalmazni azokat.
| A leckéhez tartozó fogalmak, összefüggések:
| - számvitel, - egyszeres könyvvitel, - kettős könyvvitel, - vagyon, vagyonmérleg, - eszközök, - források, - könyvviteli mérleg, - immateriális javak - tárgyi eszközök, - forgó eszközök, - eredménykimutatás, - leltár, - bizonylat,
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| olvassa el figyelmesen, hogy mit értünk számvitel fogalma alatt, hogyan értelmezhetők a számviteli munka területei, és ismerje meg a számviteli munka általános jellemzőit, tanulmányozza a számviteli rendszer kialakításának általános alapelveit, azok jellemzőit, ismerje meg a számviteli adatszolgáltatás részterületeit; tudja, hogy az egyszeres könyvvitel a pénzbevételek és pénzkiadások elszámolására épülő, pénzforgalmi könyvvitel, ismerje, hogy kik vezethetnek egyszeres könyvvitelt, Ismerje, hogy a vállalati vagyon milyen összetevőkből áll, mit értünk eszközök, (aktívák), források (passzívák) alatt, és ezek alapján mit mutat meg a vagyonmérleg. Mit értünk immateriális javak alatt. Jegyezze meg, hogy az eszközök és források ugyanannak a vagyonnak a két szempont szerinti csoportosítását jelentik. Ismerje a befektetett és a forgóeszközök fogalmát, csoportjait és megjelenési formáit, Ismerje a források csoportjait, jellemzőit, megjelenési formáit, Tudja, hogy a könyvviteli mérleg olyan kétoldalú vagyonkimutatás, amely adott naptári időpontra vonatkoztatva a vállalkozás eszközeit és forrásait pénzértékben tükrözi. Ismerje a könyvviteli mérleg és eredmény-kimutatás összetevőit, jellemzőit; A mérleg szerinti eredmény összetevőit az alábbi ábrán figyelheti meg. (A jegyzet 123. oldalán hivatkoznak a 6.1. ábrára.)
A mérleg szerinti eredmény összetevői
1-1. ábra
| Követelmények
| A leckét akkor sikerült megfelelően elsajátítania, ha Ön képes
| megfogalmazni, hogy hogyan értelmezhető az információ, mint a gazdálkodás egyik erőforrása, jellemzői alapján meghatározni, hogy mit értünk számvitel alatt, felsorolni a számviteli munka részterületeit, felsorolni/jellemezni a számviteli rendszer kialakításának alapelveit, jellemzői alapján meghatározni, hogy mit értünk egyszeres és kettős könyvvitel alatt, meghatározni a vállalati vagyon fogalmát, a vagyonmérleg tartalmát/összetevőit, csoportosítani a tanultak alapján a vállalkozás eszközeit és felsorolni, hogy milyen forrásokkal rendelkezik egy vállalkozás, összetevői alapján meghatározni, hogyan épül fel a könyvviteli mérleg, felismerni/megjelölni, hogy milyen információt tartalmaz az eredmény-kimutatás, pontosan megfogalmazni, hogy milyen célt szolgál a leltár, leírni a gazdasági esemény, bizonylat és könyvelés összefüggését, mit jelent a bizonylati elv, felsorolni a bizonylat tartalmi és formai követelményeit
| Önellenőrző kérdések

|  | 1. Jelölje meg az alábbi állítások közül melyik igaz, melyik hamis!
Az információ a vállalkozások speciális erőforrása, mert alapvető szerepe van a döntések kialakításánál. |
Az információ, mivel csak korlátozottan áll rendelkezésre, így nem is rendelkezhet az erőforrásokat jellemző tulajdonságokkal. |
Az információ rendelkezik az erőforrásokat jellemző tulajdonságokkal. |
| 2. A számvitel...
| a hatékony információs rendszer kiépítésének egyik eszköze,
| a gazdasági események számszerű alakban történő feldolgozását jelenti,
| a gazdasági események állapot-koordinátáinak megfigyelését, mérését, értékelését, és feldolgozását jelenti.
| 3. Jelölje meg az alábbiak közül azt, amely a számviteli munka területeit fogja át!
| gyakorlati tevékenység, dokumentumok-adatok összessége, módszertan
| önköltségszámítás, könyvvitel, bizonylati rend készítése
| az információ beszerzése és feldolgozása, és a szükséges technikai apparátus működtetése,
| a menedzseri tevékenység, az információ összegyűjtése, a technikai apparátus működtetése.
| 4. Az alábbi meghatározások közül melyik elégíti ki a bruttó elszámolás elvét?
| az eszközöket a feltehetően legalacsonyabb értéken, kötelezettségeket a vélhetően legmagasabb értéken kell számításba venni.
| az eszközöket és forrásokat külön-külön kell értékelni.
| az eszközöket és forrásokat, az árbevételt és költségeket teljes összegükben kell elszámolni.
| a bevételek és költségek azon összessége, amelyek az adott időszakhoz kapcsolódnak.
| 5. Jelölje meg, hogy az alábbiak közül melyik állítás igaz!
| Kettős könyvvitel, a pénzbevételek és a pénzkiadások elszámolására épülő, pénzforgalmi könyvvitel.
| Kettős könyvvitel olyan könyvviteli nyilvántartás, amely az eszközökben, a forrásokban valamint saját tőkében bekövetkezett változásokat a valóságnak megfelelően, folyamatosan, áttekinthetően kimutatja.
| A kettős könyvvitelt vezető gazdálkodók azok, akik jogi személyiség nélküli gazdasági társaságok, és nyilvántartásukban, a pénzbevételekben, a pénzkiadásokban és eszközökben bekövetkező változásokat folyamatosan és áttekinthetően kimutatják.
| 6. Jelölje meg az alábbiak közül azt, amelyik a saját forrás csoportjába tartozik!
| banki hitel, jegyzett tőke, rövid lejáratú tartozások,
| vállalatokkal szembeni kötelezettségek, tőketartalék, állami támogatások,
| jegyzett tőke, mérleg szerinti eredmény, előző időszak áthozott vesztesége
| jegyzett tőke, eredménytartalék, eredmény
| 7. Mit tartalmaz a könyvviteli mérleg? Rendelje az egyes (A, B, ..., J) részekhez annak tartalmi megfelelőjét (1, 2, ..., 9)!
A | B
Megnevezés | Érték eFt | Megnevezés | Érték eFt
C D |  | E F G |
H |  | J |
| A mérleg tartalmi elemei:
1. | saját forrás | 4. | idegen források | 7. | eszközök összesen
2. | forgóeszközök | 5. | eredmény | 8. | befektetett eszközök
3. | források összesen | 6. | eszközök | 9. | források
| az A-hoz tartozik a B-hez tartozik a C-hez tartozik a D-hez tartozik az E-hez tartozik az F-hez tartozik a G-hez tartozik a H-hoz tartozik a J-hez tartozik
| 8. "Immateriális javak, tárgyi eszközök, befektetett pénzügyi eszközök" Jelölje meg, hogy a fentiek, a könyvviteli mérleg mely részcsoportjához tartoznak!
| forgóeszközök,
| források,
| befektetett eszközök,
| saját tőke,
| céltartalék