KURZUS: Közlekedés-gazdaságtan II.

MODUL: Gazdasági elemzések információbázisa

2. lecke: Gazdasági tevékenység alaptípusai a könyvvitelben

|  | Tanulási útmutató
| A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 125-131. oldalhoz tartozó tananyagot.
| Ebben a leckében megismerkedik a gazdasági műveletek, elszámolások formáival, technikáival, a könyvviteli elszámolási rendszer részterületeivel, az analitikus és szintetikus elszámolás jellemzőivel, a számlaelméletek formáival, az elszámolás módjaival, a könyvviteli számlák rendszerezésével és a könyvviteli munka általános menetével. Ismerje a leckéhez tartozó fogalmak, összefüggések jelentését, és tudja értelmezni, megfogalmazni azokat.
| A leckéhez tartozó fogalmak, összefüggések:
| - számlasoros elszámolás, - idősoros elszámolás, - könyvviteli napló, - szintetikus elszámolás, - analitikus elszámolás, - kétszámlasoros elszámolás, - négyszámlasoros elszámolás, - számlarend, - nyitó mérleg, - főkönyvi kivonat, - zárómérleg, - gazdasági művelet.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Tudja, hogy a gazdasági művelet, a gazdasági esemény, az eszközök és források forgalmának egyes mozzanatai. Ismerje a könyvviteli mérlegre gyakorolt hatás alapján, a gazdasági műveletek négy alapvető típusának jellemzőit; Eszközök helycseréje, Források helycseréje, Eszközök és források növekedése, Eszközök és források csökkenése. Ismerje a; Számlasoros, az idősoros, az analitikus, és szintetikus elszámolás jelentését, jellemző számlatípusát, Ismerje a főkönyvi számla formáját, és kialakításához szükséges; Az alkalmazott számlafajtákat A könyvelés szabályait Az alapvető számlakapcsolatoknak meghatározását és rendszerezését. Ismerje a kétszámlasoros, és négyszámlasoros elszámolás módját, formáját, az elszámolás modelljeit; A kétszámlasoros elszámolás; a könyvelés eszköz és forrásszámlákon történik, lásd a 2-1. ábrát; (a jegyzetben a 6.2. ábrára hivatkoznak, 128.oldal)
A négy alapvető művelet kétszámlasoros könyvelése
2-1. ábra
| A négyszámlasoros elszámolás az eszköz és forrás számlák mellett költség és eredmény számlákat is alkalmaz, lásd a 2-2. ábrát; (a jegyzetben a 6.3 ábrára hivatkoznak, 129. oldal)
A négy alapművelet négyszámlasoros könyvelése
2-2. ábra
| Olvassa át figyelmesen a könyvviteli számlák rendszerezése részben, hogy mit értünk számlakeret alatt, jegyezze meg típusait, azok tartalmát, figyelje meg a számlaosztályok és a Mérleg kapcsolatát, Ismerje a könyvviteli munka általános menetét, tudja, hogy a könyvvitel egyes részterületei szorosan egymásra épülnek, egymást kiegészítik, és összefüggő rendszert alkotnak, lásd a 2-3. ábrát. (a jegyzetben a 6.4. ábrára hivatkoznak, 130. oldal)
A könyvviteli munka általános menete
2-3. ábra
| Tudja meghatározni a könyvelési munkához tartozóan, hogy mit jelent a nyitó mérleg, a főkönyvi kivonat, a forgalmi kimutatás, a zárómérleg.
| Követelmények
| A leckét akkor sikerült megfelelően elsajátítania, ha Ön képes
| meghatározni a gazdasági műveletek négy alapvető típusának jellemzőit; Eszközök helycseréje, Források helycseréje, Eszközök és források növekedése, Eszközök és források csökkenése. meghatározni a számlasoros, az idősoros, az analitikus, és szintetikus elszámolás jelentését, felismerni jellemző számlatípusát, felismerni a főkönyvi számla formáját, meghatározni és rendszerezni; az alkalmazott számlafajtáit a könyvelés szabályait az alapvető számlakapcsolatoknak jellemzőit és rendszerezését. meghatározni/felismerni a kétszámlasoros és négyszámlasoros elszámolás módját, formáját, és jellemezni az elszámolás modelljeit; meghatározni, hogy mit értünk számlakeret alatt, jellemezni típusait, azok tartalmát meghatározni/felismerni a könyvviteli munka általános menetét, megfogalmazni, hogy mit jelent a nyitó mérleg, a főkönyvi kivonat, a forgalmi kimutatás, a zárómérleg.
| Önellenőrző kérdések

|  | 1. Jelölje meg, hogy az alábbi állítások közül melyik igaz és melyik hamis!
A gazdasági eseménynek, az eszközök és források forgalmának egyes mozzanatait gazdasági műveletnek nevezzük. |
Gazdasági eseménynek számviteli szempontból, kizárólag a források összetételében jelentkező változást - az egyik forrás csökkenése mellett azonos mértékben növekszik egy másik forrás - nevezzük. |
Az anyagi javak és változások vagyonrészek szerinti értékbeni nyilvántartását számlasoros elszámolásnak nevezzük. |
| 2. Jelölje meg a helyes választ! "Az analitikus elszámolás..."
| a gazdasági események összevont, értékbeni rögzítése,
| a mérleghez hasonló kétoldalú részletes nyilvántartás, amelynek egyik oldalán a növekedést, a másik oldalán a csökkenést számoljuk el,
| a gazdasági eseményekről vezetett részletes nyilvántartás, tartalmazza az eszközök mennyiségi és értékváltozásait a könyvvitel általános szabálya szerint.
Sorszám | Dátum | H | Szöveg | Tartozik | Követel | Forgalom | Egyenleg
|  |  |  |  |  | Tartozik | Követel |
| 3. Jelölje meg a fenti számlaforma alapján a helyes választ!
| kétoldalas számla,
| egyoldalas, kéthasábos számla,
| egyoldalas, öthasábos számla,
| egyoldalas, háromhasábos számla
| 4. Mit fejez ki az A−P=B−K , illetve az A+K=P+B kifejezés? Jelölje meg a helyes választ!
| A kétszámlasoros elszámolás alapmodelljét,
| Az eszközök és források csökkenését,
| A négyszámlasoros elszámolás általános modelljét,
| Az eszközök és források növekedését.
| 5. Az alábbiak közül melyik felel meg a forgalmi kimutatás meghatározásának?
| a gazdálkodási időszak indításakor a könyvviteli számlák megnyitásának az alapja,
| a főkönyvi számlák tartozik és követel forgalmának és egyenlegeinek egy időpontban történő összesítése,
| a főkönyvi számlák nyitó egyenlegének, időszaki forgalmának és záró egyenlegeinek egy adott időpontban történő összesítése,
| a forgalmi kimutatás összeállítása egy-egy időszak könyvviteli tevékenységének összességét jelenti.