KURZUS: Közlekedés-gazdaságtan II.

MODUL: Forgóeszköz- és munkaerő-gazdálkodás

8. lecke: Döntési modellek a készletgazdálkodásnál

|  | Tanulási útmutató
| A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 172-177. oldalhoz tartozó tananyagot.
| Ebben a leckében a készletgazdálkodás néhány döntési modelljével, tartalmi felépítésével, a modell jellemző paramétereivel, a készletezési mechanizmusok alapeseteivel ismerkedik meg. Figyelmesen tanulmányozza a modell ábráit, a bemutatott függvénykapcsolatokat, azok leírási módját.
| A leckéhez tartozó fogalmak, összefüggések:
| - készletezési modellek, - klasszikus készletmodellek, - maximális, minimális, átlagos és jelző készlet, - rendelési időköz, - készletezési mechanizmusok, - "ciklikus" modell, - "kétraktáros" modell,
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Ismerje a döntési modellek tartalmi felépítésének négy alapvető részét, tudja, hogy mit tartalmaz a: Döntési változók halmaza, Feltételi rendszer, Célfüggvény, Az alkalmazott számítási eljárások. Tudja, hogy mit céloz meg a klasszikus készletmodell, ismerje a modell felépítését, jellemző paramétereit, (maximális készlet= Qmax, minimális készlet=Qmin, átlagos készlet= Qátl., rendelési, utánpótlási időköz=t, rendelési, utánpótlási tétel=q). A 8-1. ábra mutatja, hogy a modell determinisztikus, időben állandó keresletet és egyenletes ütemű és mennyiségű kiszolgálást és feltöltést feltételez. (A jegyzetben a 173. oldalon a 7.14. ábrára hivatkoznak.)
A "klasszikus" készletmodell
8-1. ábra
| Tanulmányozza a modellre jellemző összefüggéseket, a rendelési, utánpótlási tétel (q) nagyságának költségösszefüggéseinek értelmezését, ismerje a T időszak összes költségét kifejező matematikai formuláját (K). A 8-2. ábra mutatja a készletezési költségeket a rendelési tétel függvényében. (A jegyzetben a 175. oldalon a 7.15. ábrára hivatkoznak.) A költség-függvény szélső értéke (minimuma) megadja az optimális utánpótlási, rendelési tételszintet (qopt).
Készletezési költségek a rendelési tétel függvényében
8-2. ábra
| Tudja, hogy a készletezési mechanizmusok egyszerűsített modellek, amelyek megadják a választ a készletgazdálkodás alapkérdéseire; a "mikor"-ra és a "mennyit"-re. Ismerje a készletezési mechanizmusok alapeseteit; (t)(q) modell, ami megfelel a "klasszikus" modellnek, (lásd 8-1. ábra) (t)(Q) modell; "ciklikus" készletgazdálkodási modell, (Qjel)(q) modell; "kétraktáros" modell, (Qjel)(Qmax) modell; "csillapításos" modell Tanulmányozza a 8-3. ábrát, amely a készletezési mechanizmusokat mutatja. (A jegyzetben a 177. oldalon a 7.16. ábrára hivatkoznak.)
Készletezési mechanizmusok
8-3. ábra
| Követelmények
| A leckét akkor sikerült megfelelően elsajátítania, ha Ön képes
| felsorolni a döntési modellek tartalmi felépítésének szakaszait, a klasszikus készletmodellt ábra alapján (is) értelmezni, paramétereit meghatározni, jellemezni a készletezési költségeket a rendelési tételek függvényében, meghatározni a készletezési mechanizmusok alapeseteit jellemzőik alapján
| Önellenőrző kérdések

|  | 1. Jelölje meg a felsorolásból azokat, amelyek a döntési modellek tartalmi felépítésének alapvető részéhez tartoznak!
| Készletezési rendszer,
| Döntési változók halmaza,
| Feltételi rendszer,
| Maximális készletezés halmaza,
| Célfüggvény,
| Input-output rendszer,
| Az alkalmazott számítási eljárások.
| 2. Tanulmányozza az ábrát!
| 2/a. Mit mutat a fenti ábra?
| a készletezési rendszer alapmodelljét,
| a készletek szerepét és elhelyezkedését a működési folyamatban,
| A klasszikus készletmodellt,
| A készletezési költségeket a rendelési tétel függvényében.
| 2/b. Írja be, az ábrán jelölt A, B, C, D pontoknak megfelelő paraméterek jelöléseit! A= B= C= D=
| 3. Tanulmányozza az ábrát! Mit kell írni az A=? helyére? Azaz mit határoz meg a költségfüggvény minimuma (Kmin)?
| Jelölje meg a helyes választ!
| a minimális utánpótlási, rendelési tételszintet; A= qmin
| a maximális utánpótlási, rendelési tételszintet; A= qmax
| az optimális utánpótlási, rendelési tételszintet; A= qopt
| 4. Jelölje meg, hogy az ábra melyik készletezési modell alapesetét mutatja!
| klasszikus modellt,
| ciklikus modellt,
| kétraktáros modellt,
| csillapításos modellt