KURZUS: Közlekedés-gazdaságtan II.

MODUL: Forgóeszköz- és munkaerő-gazdálkodás

10. lecke: A munkaerő-gazdálkodás területe, a tervezés folyamata

|  | Tanulási útmutató
| A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 185-193. oldalhoz tartozó tananyagot.
| Ebben a leckében a munkaerő-gazdálkodás területével és az ahhoz kapcsolódó fogalmakkal, tevékenységi körökkel ismerkedik meg, nevezetesen:
| a munkaerő ellátás tervezésével, folyamatával, a munkavégzés megszervezésével, a munkakapcsolatok kezelésével és a bérgazdálkodás, motiváció, ösztönzés kérdésköreivel.
| A leckéhez tartozó fogalmak, összefüggések:
- emberi erőforrás, - munkaerő, - munkavállaló, - munkaszervezés, - munkakör, - munkaerő szükséglet és kereslet, - munkaerő toborzás és kiválasztás, - munkateljesítmény, - munkatermelékenység, - munkaidő, - munkarend, - teljes munkaidő, | - üzemidő, - próbaidő, - munkaszerződés, - kollektív szerződés, - üzemi tanács, - érdekegyeztetés, - szakszervezetek, - bérpolitika, - időbér, - teljesítménybér, - motiváció, - nem pénzbeni juttatás.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Tudja, hogy a vállalkozások gazdálkodásának egyik legfontosabb funkcionális részterülete a munkaerő-gazdálkodás. Ismerje a munkaerő- emberi erőforrás, munkavállaló fogalmi meghatározását, és a munkaerő-gazdálkodás területének négy fő tevékenységi körét: Az ellátás tervezése, biztosítása, A munka megszervezése, A munkakapcsolatok kezelése, A bér és jövedelemgazdálkodás Ismerje, hogy a munkaerő-gazdálkodás konkrét tevékenységét milyen külső-belső környezeti tényezők befolyásolják. A munkaerő tervezés munkamenete a tervezési folyamatok általános logikáját követi: A 10-1. ábra a munkaerő-tervezés folyamatát foglalja össze. Tanulmányozza figyelmesen a folyamat kapcsolódásait, elemeit. (A jegyzetben a 186. oldalon a 7.20. ábrára hivatkoznak.)
A munkaerő-tervezés folyamata
10-1. ábra
| Ismerje és jegyezze meg; a munkaerő szükséglet meghatározásainak egyes lépéseit, a munkaerő-kínálat elemzésének összetevőit, a munkaerő- alkalmazás összetett folyamatának lépéseit, a kapcsolódó feladatokat, Ismerje a munka megszervezésével kapcsolatos feladatokat, a kapcsolódó fogalmak értelmezését; Munkateljesítmény, a munka termelékenysége, Teljes munkaidő, Üzemidő A munkaidő rendszerek változatait Ismerje a munkaadók és a munkavállalók közötti kapcsolatok törvény szintű szabályozásának és kezelésének módjait, előírásait; az érdekegyeztetés és a szakszervezetek sajátos szerepét; Munkaviszony létesítése, próbaidő, Munkaszerződés (megkötés, módosítás, megszüntetés), Kollektív szerződés, Üzemi tanács, Munkaidő, pihenőidő, szabadság, Munka díjazása, Igazolások Ismerje a bérgazdálkodás fogalmának meghatározását és, mint az erőforrásokkal való gazdálkodás speciális területének jellemzőit, szerepét. Tudja, hogy a munkabér milyen összetevőket tartalmaz, Ismerje a bérezés alapelveit, az egyedi bérezési (ösztönzési) formáit, különböző szempontú csoportjait; illetve a leggyakrabban alkalmazott tipikus bérezési formák jellemzőit: Időbér-rendszer, Teljesítménybér-rendszer, Teljesítményhez kötött időbér, Kettős bérforma, Csoport-bérezés, Nem pénzbeni juttatás
| Követelmények
| A leckét akkor sikerült megfelelően elsajátítania, ha Ön képes
| a munkaerő, munkavállaló fogalmát meghatározni, a munkaerő-gazdálkodás fő tevékenységköreit felsorolni, a munkaerő-gazdálkodás tevékenységét befolyásoló külső és belső környezeti hatásokat, tényezőket felsorolni, jellemzőjük alapján felismerni, felsorolni a közlekedési ágazatra jellemző munkaerő-gazdálkodási sajátosságokat, jellemzőik alapján meghatározni/felsorolni, hogy a munkaerő tervezéskor milyen lépéseket kell figyelembe venni; a munkaerő szükséglet meghatározás lépéseinek felsorolása (lásd munkaerő-tervezés folyamata [10-1. ábra]) mit jelent a munkaerő-kínálat elemzése? (fedezeti források) a munkaerő alkalmazásával kapcsolatos feladatok felsorolása, (csoportosításuk alapján) megfogalmazni/meghatározni a Munkateljesítményt, a munka termelékenységét, A teljes munkaidőt, Az üzemidő (üzemóra, gépóra) és a A munkaidő-rendszerek változatait felsorolni. Jellemezni, illetve jellemzőjük alapján meghatározni, a munkaadók és a munkavállalók közötti kapcsolatok törvény szintű szabályozásának és kezelésének módjait, előírásait; azaz tudjon válaszolni, hogy mit jelent/mit tartalmaz a Munkaviszony létesítése, próbaidő, Munkaszerződés (megkötés, módosítás, megszüntetés), Kollektív szerződés, Üzemi tanács, Munkaidő, pihenőidő, szabadság, Munka díjazása, Igazolások, Érdekegyeztetés meghatározni a bérgazdálkodás, bérpolitika fogalmát, szerepét, felsorolni és jellemzői alapján meghatározni a munkabér összetevőit meghatározni jellemzőjük alapján a bérezés alapelveit, az egyedi bérezés(ösztönzési) formáit, különböző szempontú csoportjait; illetve a leggyakrabban alkalmazott tipikus bérezési formákat; azaz választ tud adni arra, hogy mi jellemzi; Az időbér-rendszert, A teljesítménybér-rendszert, A teljesítményhez kötött időbért, A kettős bérformát, A csoport-bérezést, A nem pénzbeni juttatást
| Önellenőrző kérdések

|  | 1. Jelölje meg az alábbiak közül a munkaerő-gazdálkodást befolyásoló belső tényezőket!
| vállalati stratégia,
| a helyi munkaerőpiac jellemzői,
| a szakszervezetek, a munkavállalói érdekképviseletek működése, pozíciója,
| szervezeti kultúra,
| vezetési stílus,
| a munkavállalás és végzés jogi szabályozása,
| tevékenység jellege, a vállalkozás "küldetése",
| szervezeti struktúra.
| 2. Az alábbi munkaerő-tervezés folyamatábrában a betűkhöz (A,B,..H) rendelje a felsorolt elemek közül (a,b,..h) a megfelelőket! kiválasztás munkaerő toborzás stratégiai célok szükséges szakmastruktúra bér-és jövedelemgazdálkodási terv nettó munkaerő-kereslet funkcionális és divizionális célok rendelkezésre álló emberi erőforrások
| 3. Az alábbiak közül jelölje meg azokat - a munkaerő-gazdálkodás tekintetében -, amelyek a közlekedési ágazat sajátosságaira vonatkoznak!
| nem zárt, telepített helyen végzett termelési folyamat,
| zárt helyen végzett termelési folyamat,
| szakaszos üzem,
| térben és időben eltérő igények,
| az áru és személyszállítás azonos minőségi követelményei,
| viszonylag rendezetlen munkaidő-beosztás,
| a veszélyes üzemből adódó fokozott fizikai és idegi terhelés,
| a munkaerő-képzés sajátosságai.
| 4. Egészítse ki az alábbi - a munkakörre vonatkozó - meghatározást! "A munkafeladatok egy lebontott része, amely meghatározható és alkalmazását igényli. A munkaköri feladatokat kell rögzíteni."
| 5. Milyen feladatot jelent a munkaerő-kínálat elemzése? Jelölje meg a helyes választ!
| A képzés, a továbbképzés és a felesleges munkakörök megszüntetését jelenti.
| A túlkereslet és túlkínálat piaci viszonyainak vizsgálatát, a belső és külső (fedezeti) források figyelembe vételével.
| A kiválasztás és a felvétel megfelelő konkrét módszereinek kiválasztását, elemzését jelenti.
| 6. A munkaerő ellátás mely területéhez tartoznak az alábbi felsorolt feladatok? - Munkaerő toborzás, - Munkaerő kiválasztás, - Munkavállaló bevezetése, - Munkaerő, mint erőforrás fejlesztés
| a munkaerő szükséglet meghatározásainak lépései,
| a munkaerő-kínálat elemzése,
| a munkaerő alkalmazásával kapcsolatos feladat-csoportjai,
| a munkavégzés megszervezésével kapcsolatos feladat-csoportjai.
| 7. "A munkaidő gazdálkodás feladata..."
| a rendelkezésre álló munkaidő kapacitás minél teljesebb kihasználása.
| a munkavállalónak, a Munka Törvénykönyve által meghatározott, napi 8 órás időszakban történő foglalkoztatása.
| az üzemidő munkafolyamatában, a technikai-technológiai követelmények biztosítása.
| 8. A felsorolt munkaidő rendszerek változataiból jelölje meg azokat, amelyek a nem teljes munkaidős rendszerekhez tartoznak!
| fix munkaidő-beosztás,
| megbízás,
| részmunkaidő,
| kötetlen (munkafeladathoz igazodó) munkabeosztás,
| sűrített munkahét,
| munkakörmegosztás,
| idénymunka,
| rugalmas munkaidő rendszer,
| bedolgozói rendszer.
| 9. A munkakapcsolatok törvény szintű szabályozásának melyik területéhez tartozik az alábbi meghatározás? "... - a törvény keretei között - a munkaviszonyból származó jogokat és kötelezettségeket, a gyakorlás és teljesítés módját, az ezekkel kapcsolatos eljárási rendet."
| A munkaszerződéshez
| A kollektív szerződéshez
| Az üzemi tanács jogköréhez
| 10. "a munkaerő-gazdálkodás funkcionális részterülete, összefoglalja a munkabér, mint vállalkozási költség optimalizálását, a munkavállalói és a munkaadói érdekek összehangolását, bérezési, ösztönzési rendszerek kialakításával." Mire vonatkozik a fenti meghatározás?
| bérpolitika,
| érdekegyeztetés,
| bérgazdálkodás.
| 11. Rendelje a munkabér egyes összetevőihez a megfelelő meghatározásokat! alapbér törzsbér bérpótlék kiegészít ő fizetés prémium jutalom Meghatározások: a) a ténylegesen elvégzett munkáért járó bér. (teljesítménybér esetén az előre meghatározott teljesítményhez megállapított bér), b) előre kitűzött feladat teljesítése esetén az alapbéren felül fizetett, előre meghatározott összeg, c) az elvégzett munka utólagos értékelése alapján fizetett összeg (ide sorolható a 13. havi fizetés is), d) a munkavállalónak a besorolási rendszer alapján megállapított és a munkaszerződésében rögzített személyi óra, heti, havi vagy éves bére, e) a munkavégzés különleges feltételeit ellentételező bérösszeg (műszakpótlék, túlóra pótlék, készenléti és ügyeleti pótlékok, vezetői és nyelvtudási pótlékok, a munkavégzés különleges körülményei után járó pótlékok stb.), f) nem a ledolgozott munkaidőre járó, - a Munka Törvénykönyvében szabályozott feltételek mellett - a munkavállalót átlagkeresettel megillető munkabér.
| 12. Jellemzőjük alapján rendelje az alábbi tipikus bérezési formákhoz a megfelelő meghatározásokat! Időbér-rendszer Teljesítménybér-rendszer Teljesítményhez kötött időbér Kettős bérforma Csoport-bérezés a) ... alkalmazása esetén a ledolgozott idő és a személyi órabér alapján kiszámított törzsbér kifizetése egy előre meghatározott norma elérésének függvénye. b) ... lényege, hogy a kollektív, együttműködő munkavégzésre helyezi a hangsúlyt. c) ... olyan bérezési forma, amelyben a munkavállaló törzsbérét a megállapított személyi bér és a munkában töltött idő határozza meg. d) ... alkalmazása esetén valamilyen előre meghatározott mennyiségi esetleg minőségi, vagy egyéb gazdálkodási követelmény teljesítésétől függ a bér. e) ... alkalmazása esetében külön-külön kell értékelni és besorolni az elvégzendő munkát és a munkavégző személyt, majd ennek alapján alakítható ki a bér sajátos kombinációja.